אור-לי ברלב

21 באוקטובר 2020}}}}.
אור-לי ברלב (נולדה ב-2 ביוני 1972) היא אקטיביסטית חברתית ועיתונאית עצמאית. היא העיתונאית העצמאית הראשונה שהתקבלה למועצת העיתונות והתקשורת בישראל. פעילותה ממומנת על ידי תרומות הציבור.

==ביוגרפיה==
אור-לי ברלב נולדה וגדלה באשדוד, כבת הבכורה למשפחה בת שלושה ילדים. אמה הייתה סייעת לרופא שיניים ואביה טכנאי אלקטרוניקה. לאחר שירותה הצבאי למדה לתואר ראשון בתקשורת וניהול במכללה למנהל. במקביל ללימודיה שידרה דיווחי תנועה מן המטוס הקל ברשת ג'.

בשנים 1997–2000 הייתה ברלב עיתונאית ברשת ב' של קול ישראל. בבחירות לכנסת ה-15 הייתה הכתבת המסקרת את מפלגת המרכז. לאחר מכן הייתה הכתבת לענייני ההסתדרות ויחסי עבודה במשק. לאחר שעזבה את קול ישראל שימשה כשנה עורכת בדסק החדשות של עיתון "הארץ". במקביל למדה והוסמכה כמגשרת, ובשנים 2006–2007 כתבה טורים שהופיעו באתר האינטרנט של "הארץ", ברובם בנושא הורות וגידול ילדים.

ב-2011, בעקבות פריצת המחאה החברתית, הקימה עם תומכי מחאה נוספים את דף הפייסבוק "צדק חברתי - חדר המצב", דף פעיל המגדיר עצמו כ"ערוץ תקשורת המהווה שופר לרעיונות שעלו במחאה החברתית".

ב-2013 החלה לפעול עם ארגונים נוספים כנגד יצוא הגז הטבעי והמלצות ועדת צמח. בשנת 2015, עם התגברות המאבק נגד מתווה הגז, הייתה ברלב ממובילות המאבק כנגדו, והופיעה בפני ועדת הכלכלה של הכנסת מטעם "מטה מאבק הגז", בעת שהוועדה דנה אודות המתווה.

ב-2016 החלה להשתתף בצוות הפרשנים בתוכנית לילה כלכלי בערוץ 10, עד לירידת התוכנית בשנת 2017.
אור-לי ברלב מתעדת את תהלוכת ההפגנה בשבת אחר הצהרים בירושלים 26 בדצמבר 2020.
בר-לב חברה ב"קרן התחקירים העצמאית", המממנת עיתונאים חוקרים הפועלים בשליחות ובהנחיה ישירה של הציבור ומקורותיה הכספיים הם מימון המונים. כעיתונאית עצמאית היא כותבת באתרים "המקום הכי חם בגיהנום" ו"העין השביעית" ובבלוג "הכלכלה האמיתית".

במרץ 2018, נכללה ברשימת "20 האקטיביסטיות המובילות של ישראל לשנת 2018" של ליידי גלובס.

בנובמבר 2018 השתתפה בתוכנית התחקירים "הרשת החברתית" בערוץ רשת 13, יחד עם תומר אביטל וערן הילדסהיים.

ב-2020 השתתפה בהפגנות המחאה נגד בנימין נתניהו ושידרה מהן באופן שוטף לרשתות החברתיות. במהלך שידור הותקפה על ידי שוטר שטען שאינה עיתונאית. בשידור נשמעת ברלב אומרת שהשוטר חפן את שדיה. מספר ימים לאחר אירוע התקיפה קיבלה מארגון העיתונאים תעודת עיתונאי על מנת שתוכל להזדהות בפני שוטרים בהפגנות.

ב-2020 נכללה ברשימת "100 המשפיעים על ישראל" של העיתון דה מרקר תחת הכותרת "מתעדת מחאת בלפור".<ref></ref>

בינואר 2021 חשף אתר פייק ריפורטר חשבון ברשת טוויטר שהתחזה לברלב.

החל מפתיחת משפט נתניהו מסקרת את המשפט בהרחבה באמצעות דיווחי לייב מהמשפט והנחיית מפגשים שבועיים עם משפטנים ועיתונאים באמצעות רשת הטוויטר. החל מהבחירות לכנסת ה-25 עוסקים המפגשים גם בתוכניותיה של הקואליציה המיועדת לשינויים במערכת המשפט ובהשלכותיהן הצפויות.<ref></ref>

החל מינואר 2023 מסקרת באופן שוטף את אירועי המחאה נגד ממשלת ישראל השלושים ושבע<ref></ref> ואף נואמת בבמות שונות ברחבי הארץ במסגרת המחאה.<ref></ref><ref></ref>

==פרסים==
בדצמבר 2020 הוכרזה אור-לי ברלב כזוכת פרס סמי מיכאל לשוויון ולצדק חברתי המוענק מדי שנה על ידי אוניברסיטת בן-גוריון, עמותת סמי מיכאל ו"הקשרים - המכון לחקר הספרות". הפרס ניתן בטקס שהתקיים ב-8 בדצמבר 2020 לכבוד יום זכויות האדם הבינלאומי.

במאי 2021 זכתה בפרס אורי אבנרי לעיתונות אמיצה, "על מחויבות ללא תנאי וסיקור עיתונאי מתמשך ומעמיק בשחיתות השלטונית, מבוסס על ידע ייחודי שנצבר בעבודה מאומצת ובמחיר אישי".

באפריל 2021 זכתה באות אבירת איכות השלטון בקטגוריה מאבק חברתי, מטעם התנועה לאיכות השלטון.<ref></ref>

== חיים אישיים ==
ברלב גרושה ואם לשתיים. היא מרצה על פוליאמוריה.

==קישורים חיצוניים==

* ריקי כהן, [http://saloona.co.il/blog/המהפכנית-החדשה/ המהפכנית החדשה], באתר סלונה, 13 בדצמבר 2011
* 
* תחיה ברק, [https://atmag.co.il/תיירות-ופנאי/תרבות/אקטיביסטית-ברלב אקטיביסטית בלב], באתר את, 8 ביוני 2015
* 
* גיא רולניק, [http://www.guyrolnik.com/?p=883 איפה הצליחה והיכן נכשלה אורלי בר לב ומחאת הגז] , הבלוג של גיא רולניק, 19 בדצמבר 2015
* 
* 
* 
* 
* 
* 
* 
* 

==הערות שוליים==

קטגוריה:עיתונאיות ישראליות
קטגוריה:פעילות חברתיות ישראליות
קטגוריה:בוגרות המסלול האקדמי המכללה למינהל
קטגוריה:זוכי אות אביר איכות השלטון
קטגוריה:עיתונאים ישראלים
קטגוריה:פעילים חברתיים ישראלים
קטגוריה:בוגרי המסלול האקדמי המכללה למינהל
קטגוריה:נשות המושב
קטגוריה:מגשימים: אישים
קטגוריה:ישראליות שנולדו ב-1972
קטגוריה:ישראלים שנולדו ב-1972
קטגוריה:עיתונאים עצמאים